LEZZAYER TAMANAƔT – Yiwen ukaram yettwabudden i wesmekti n wis 63 n Tegrawla n umenzu n wember 1954, yedda-d di tesɣunt d-iteffɣen yal aggur n Yigen aɣelnaw aɣerfan(ANP) El Djeich d-yuɣalen ɣer wayen akk yettuxedmen sɣur imaɣṛaṣen am wakken d-llant taggwiwin n wid mazal ddren, ɣef wanɣayen iwaḥciyen ay xeddmen yemḥeṛṣanen ifṛansawiyen mgal aɣṛef azzayri yettnaɣen ɣef timmunent-ines.
Azwel n tesɣunt-agi "amulli wis 63 n beddu n Tegrawla, aṛeṣṣi n wecqiṛṛew", amernu n tesɣunt, deg ay llan aṭaṣ n yimagraden, tenna di tgejdit-ines d akken "Tisutwin ttemselkament, inabaḍen d yimdanen ttbeddilen, maca tafat n Tegrawla n wember ad tedder d tikti tagejdant di tidmi taɣelnawt n Lezzayer am wakken ara teqqim d taɣbalut n wid yettnaɣen ɣef tlelli".
Tasɣunt tenna di tmerniwt-agi, tinekkriwin tizamulin, ladɣa tid werǧin neɣ drus n wawal ay d-nnan fell-asent yimazrayen, am tnekkra n "djebel Kadous" neɣ tin n "Laghmouna El Bahri".
kab_Latn kab_Latn kab_Latn